《大江东去 其六 再叠坡韵，答蒲汀蟹词》
明代·夏言

水落蒹葭，白露冷、长养横行之物。夜雨疏灯照蜗涎，晓起枯黏满壁。

物色堪嗟，人情可慨，愁鬓添新雪。飘然霞外，神仙真是豪杰。

故园酒熟鸡肥，相对青山，有约黄花发。但得天恩容拂袖，眼底风波自灭。

宠辱闻惊，是非妄恼，胸次无毫发。寸心皎皎，争光天上秋月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。